Jose Manuel Mendizabal

Jose Manuel Mendizabal Mendiola, gerran Mañul ezizenaz ezaguna, (Donostia, Gipuzkoa, 1910eko abenduaren 29a - 1978ko martxoaren 3a) gudaria izan zen. Eusko Gudarostean, Saseta batailoiko Aitzol konpainiako tenientea.

Jeltzalea, Gerra Zibila piztu zutenean, Bizkaiko frontean izan zen. Bilboko guduan parte hartu zuen eta, Santoñako hitzarmena eta gero, Larrinagan espetxeratu zuten. Heriotza-zigorra ezarri zioten, baina gero kommutatu zioten. Burgosen zenbait urte eman ondoren, azkenean, 1943ko martxoaren 14an aske geratu zen.

Hil zenean, Jose Manuelen egunkaria topatu zuten haren semeek. Haren unitate kide batzuen egunkariekin batera, memoria-liburu bilakatuta, 2006an Alberdaniak Gudaris y rehenes de Franco (1936-1943) argitaratu zuen. DigyTal ekoiztetxeak liburuan oinarritutako Gudari baten egunerokoa dokumentala egin zuen, Javier Gutierrez eta Jonan Hernandezek zuzendua.

 Erreferentziak 

Kategoria:Eusko Gudarosteko ofizialak
Kategoria:Jelkideak
Kategoria:Donostiarrak